भास्कर सर्वे: कौन बनेगा मुख्यमंत्री के सवाल पर 51% ने कहा- शिवराज, 34% की पसंद सिंधिया

2 लाख 31 हजार 2 सौ 55 पाठकों ने भास्कर सर्वे में हिस्सा लिया

35% नौकरीपेशा, 24% छात्र, 19% व्यवसायी, 12% किसान, 6% गृहिणी, 4% अन्य ने राय दी

सर्वे में प्राप्त जानकारियों का आकलन देश की जानी-मानी सर्वे एजेंसी ने किया

विधानसभा चुनाव से ठीक पहले हुई इस अॉनलाइन रायशुमारी में मुख्यमंत्री 51% लाेगों की सीएम पद के लिए पसंद बने हैं। कांग्रेस के ज्याेतिरादित्य सिंधिया 34% की राय के साथ दूसरे स्थान पर हैं। प्रदेश के लोग किस चेहरे को देखकर वोट करेंगे? इसके जवाब में 29% लोगों ने कहा कि वे शिवराज और इतने ही (29%) सिंधिया को देखकर वोट करेंगे। 32% लोग बोले कि वे के चेहरे पर वोट करेंगे। 3% ने कहा कि वे कांग्रेस के राष्ट्रीय अध्यक्ष के चेहरे पर वोट करेंगे। सर्वे कहता है कि कांग्रेस को तीन क्षेत्रों मालवा-निमाड़, मध्यभारत और ग्वालियर-चंबल में खासी मेहनत करनी होगी।

ग्वालियर-चंबल संभाग में सिधिंया शिवराज के आगे फीके: सर्वे में शामिल लोगों के लिए कांग्रेस की ओर से सिंधिया सीएम पद के सबसे पसंदीदा चेहरे जरूर हैं, लेकिन चौंकाने वाली बात यह है कि ग्वालियर-चंबल संभाग से आए रिस्पॉन्स में सिंधिया की लोकप्रियता शिवराज से काफी कम दिख रही है। यहां 76% लोगों ने माना कि 15 साल बाद फिर से प्रदेश में भाजपा की सरकार बनेगी। कांग्रेस के लिए बुंदेलखंड, विंध्य और महाकौशल की राय अच्छी दिखाई दे रही है। कमलनाथ के क्षेत्र महाकौशल में 51% लोगों ने यह माना कि कांग्रेस सरकार में वापस आ सकती है।

कैसे किया सर्वे : भास्कर ने अपने पाठकों को मिस्ड कॉल, इंटरनेट लिंक और क्यूआर कोड के जरिए 11 सवालों की एक प्रश्नावली भेजी। इसमें कुल 2,31,255 रिस्पाॅन्स मिले। इनका विश्लेषण एक प्रोफेशनल एजेंसी ने किया।

सर्वे में हिस्सा लेने वाले: राय देने वालों में नौकरीपेशा लोग सबसे आगे थे। इसके बाद छात्रों की हिस्सेदारी सबसे ज्यादा रही। इनमें 35% नौकरीपेशा, 24% छात्र, 19% व्यवसायी, 12% किसान, 6% गृहिणी, 4% अन्य शामिल।

जिस सवाल पर सबसे ज्यादा लोगों ने जवाब दिया

सर्वाधिक 2,30,203 लोगों ने इस सवाल का जवाब दिया। जवाब देने वालों में 1,65,884 पुरुष और 64, 319 महिलाएं थीं। पेशे के आधार पर देखें तो 79,909 लोग नौकरीपेशा थे, जिन्होंने इस सवाल का जवाब दिया।

मध्यप्रदेश में भाजपा 15 साल से सत्ता में, इस बार क्या होगा ?

पूरा प्रदेश कुल सीटें (230) मध्यभारत कुल सीटें (39) ग्वालियर-चंबल कुल सीटें (32) बुंदेलखंड कुल सीटें (32) मालवा -निमाड़ कुल सीटें (65) महाकौशल कुल सीटें (31) विंध्य कुल सीटें (31) भाजपा 58 %, कांग्रेस 42 % भाजपा 63 % कांग्रेस 37 % भाजपा 76 % कांग्रेस 24 % भाजपा 48 % कांग्रेस 52 % भाजपा 60 % कांग्रेस 40 % भाजपा 49 % कांग्रेस 51 % भाजपा 46 % कांग्रेस 54 %

*मतलब... कांग्रेस को मालवा-निमाड़, मध्यभारत और ग्वालियर-चंबल में खासी मेहनत करनी होगी।

किस क्षेत्र में कौन-सी सीट?

विंध्य - 31: चित्रकूट, रैगांव, सतना, नागौद, मैहर, अमरपाटन, रामपुरबघेलान, सिरमौर, सेमरिया, त्योंथर, मउगंज, देवतालाब, मनगवां, रीवा, गुढ़, चुरहट, सीधी, सिंहावल, चितरंगी, सिंगरौली, देवसर, धौहनी, ब्यौहारी, जयसिंहनगर, जैतपुर, कोतमा, अनूपपुर, पुष्पराजगढ़, बांधवगढ़, मानपुर, बड़वारा।

विंध्यांचल में सीएम के रूप में शिवराज से 9% ज्यादा लोगों की पसंद सिंधिया, पूरा सर्वे पढ़ने के लिए यहां क्लिक करें

मालवा-निमाड़-65 : आष्टा,आगर, शाजापुर, शुजालपुर, कालापीपल, सोनकच्छ, देवास, हाटपिपल्या, नागदा-खाचरौद, महिदपुर, तराना, घटिया, उज्जैन नार्थ, उज्जैन साउथ, बड़नगर, आलोट, जावरा, मंदसौर, मल्हारगढ़, सुवासरा, गरोठ, मनासा, नीमच, जावद, अलीराजपुर, जोबट, झाबुआ, थांदला, पेटलावद, रतलाम ग्रामीण, रतलाम सिटी, सैलाना, सरदारपुर, गंधवानी, कुक्षी, मनावर, धरमपुरी, धार, बदनावर, डॉ. अंबेडकर नगर, देपालपुर, इंदौर-1, इंदौर-2, इंदौर-3, इंदौर-4, इंदौर-5, राऊ, सांवेर, महेश्वर, कसरावद, खरगोन, भगवानपुरा, सेंधवा, राजपुर, पानसेमल, बड़वानी, बागली, मंधाता, खंडवा, पंधाना, नेपानगर, बुरहानपुर, भीकनगांव, बड़वाहा, हरसूद।

मालवा-निमाड़ के 38% लोग मानते हैं किसानों का असंतोष भाजपा की सबसे बड़ी चुनौती, पूरा सर्वे पढ़ने के लिए यहां क्लिक करें

बुंदेलखंड-32 : बीना, खुरई, सुरखी, नरयावली, सागर, सिरोंज, शमशाबाद, टीकमगढ़, जतारा, पृथ्वीपुर, निवारी, खरगापुर, महाराजपुर, छतरपुर, बिजावर, देवरी, रेहली, बंडा, मलहरा, पथरिया, चंदला, राजनगर, पवई, गुन्नौर, पन्ना, विजयराघवगढ़, मुड़वारा, बहोरीबंद, दमोह, जबेरा, हटा, कुरवाई।

बुंदेलखंड के 53% लोगों की राय भाजपा सत्ता में आई तो शिवराज नहीं होंगे मुख्यमंत्री, पूरा सर्वे पढ़ने के लिए यहां क्लिक करें

ग्वालियर-चंबल-32: श्योपुर, विजयपुर, संबलगढ़, जौरा, सुमावली, मुरैना, दिमनी, अंबाह, अटेर, भिंड, लहार, मेहगांव, गोहद, सेवढ़ा, भांडेर, दतिया, ग्वालियर ग्रामीण, ग्वालियर, ग्वालियर ईस्ट, ग्वालियर साउथ, भितरवार, डबरा, करेरा, पोहरी, शिवपुरी, पिछोर, कोलारस, बमोरी, गुना, अशोकनगर, चंदेरी, मुंगावली।

सिंधिया के इलाके में शिवराज को भारी बढ़त, पूरा सर्वे पढ़ने के लिए यहां क्लिक करें

मध्यभारत-39: तेंदूखेड़ा, गाडरवारा, सिवनीमालवा, होशंगाबाद, सोहागपुर, पिपरिया, उदयपुरा, भोजपुर, सांची, सिलवानी, विदिशा, बासौदा, बुदनी, इच्छावर, खातेगांव, बैरसिया, भोपाल उत्तर, नरेला, भोपाल साउथ, भोपाल मध्य, गोविंदपुरा, हुजूर, सीहोर, चाचौड़ा, राघौगढ़, नरसिंहगढ़, ब्यावरा, राजगढ़, खिलचीपुर, सारंगपुर, सुसनेर, मुलताई, आमला, बैतूल, घोड़ाडोंगरी, भैंसदेही, टिमरनी, हरदा, नरसिंहपुर।

मध्यभारत के 33% लोगों की राय शिवराज की आम आदमी की छवि कांग्रेस की सबसे बड़ी चुनौती, पूरा सर्वे पढ़ने के लिए यहां क्लिक करें

महाकौशल-31: पाटन, बरगी, जबलपुर ईस्ट, जबलपुर नार्थ, जबलपुर कैंट, जबलपुर वेस्ट, पनागर, सिहोरा, शाहपुर, डिंडोरी, बिछिया, निवास, मंडला, केवलारी, लखनादौन, गोटेगांव, बैहर, लांजी, परसवाड़ा, बालाघाट, वारासिवनी, कटंगी, बरघाट, सिवनी, जुन्नारदेव, अमरवाड़ा, चौरई, सौंसर, छिंदवाड़ा, परासिया, पांढुर्ना।

महाकौशल में 51% लोगों की राय अबकी बार कांग्रेस की सरकार, पूरा सर्वे पढ़ने के लिए यहां क्लिक करें

गुटबाजी; कौन हो सीएम, कांग्रेस की बड़ी मुश्किल: सर्वे की मानें तो कांग्रेस हाल-फिलहाल शिवराज सरकार के लिए कोई खास चुनौती पेश करती नजर नहीं आ रही। पिछले साल के किसान आंदोलन को छोड़ दें तो मप्र में सरकार के खिलाफ एक भी बड़ा आंदोलन नहीं हुआ। यह आंदोलन भी स्व स्फूर्त था। इसमें कांग्रेस की कोई खास भूमिका नहीं थी। इस नाकामी को कवरअप करने के लिए पार्टी ने प्रदेश नेतृत्व में बदलाव किया। अरुण यादव को हटाया गया। कमलनाथ आ गए। गुट और खेमे में बंटी पार्टी के सभी नेता 'हम साथ-साथ हैं' का संदेश देने की कोशिश जरूर कर रहे हैं। लेकिन, लोग इससे प्रभावित नहीं दिख रहे।

दैनिक भास्कर के इस ऑनलाइन सर्वे में शामिल 2,29,835 लोगों में से 68,835 (30%) ने कहा कि पार्टी का आंतरिक संघर्ष कांग्रेस की सबसे बड़ी मुश्किल है। कौन होगा मुख्यमंत्री? पार्टी की ओर से अभी तक इस सवाल का कोई ठीक-ठाक जवाब नहीं दिया गया। सर्वे में शामिल 25% लोगों ने यह माना कि मुख्यमंत्री का चेहरा न होना कांग्रेस के लिए दूसरी बड़ी समस्या है। इनकी तुलना में शिवराज की आम आदमी की छवि (23%), मोदी और शाह का आक्रामक प्रचार (22%) पार्टी के लिए इतनी बड़ी मुश्किलें नहीं हैं। यानी पार्टी को राज्य में शिवराज की भाजपा सरकार से मुकाबला करने के लिए पहले अपनी आंतरिक समस्याओं को दूर करना होगा।

31% किसान कहते हैं- कांग्रेस को चाहिए मुख्यमंत्री का चेहरा

किसान नौकरीपेशा व्यवसायी कांग्रेस में मुख्यमंत्री का चेहरा नहीं 31% 24% 26% पार्टी का आंतरिक संघर्ष 24% 33% 30% शिवराज की आम आदमी की छवि 30% 22% 20% मोदी एवं शाह का आक्रामक प्रचार 15% 21% 24%

क्षमता पर सवाल... कमलनाथ-सिंधिया की क्षमता पर लोगों का ज्यादा भरोसा नहीं है। सर्वे में शामिल 35% लोगों ने तो इस जोड़ी को नकार दिया। सवाल था- क्या यह जोड़ी पार्टी को चुनाव जिता सकती है? 36% लोगों ने कहा कि मुकाबला टक्कर का हो सकता है।

लचर विपक्ष... सर्वे में शामिल केवल 19% लोगों ने बतौर विपक्ष कांग्रेस की भूमिका की सराहना की। 48% लोगों ने तो उनकी भूमिका को बेहद कमजोर करार दिया। शेष ने कहा कि यह शोर मचाने वाली विपक्ष रही।

युवा 18-25 वर्ष : 26 % ने कहा-सीएम का चेहरा न होना सबसे बड़ी मुश्किल। 36-45 वर्ष आयु समूह के 38% लाेगों का कहना है कि पार्टी के लिए आंतरिक संघर्ष सबसे बड़ी मुश्किल, 49% गृहिणियां भी इसे सबसे बड़ी मुश्किल मानती हैं।

नौकरीपेशा : 33% ने माना- पार्टी का आंतरिक संघर्ष सबसे बड़ी मुश्किल। 26% व्यवसायी यह मानते हैं कि पार्टी में अब तक मुख्यमंत्री का चेहरा न होना सबसे बड़ी मुश्किल साबित हो सकती है। 35% पोस्ट ग्रेजुएट्स की भी यही राय है।